
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 742 

25 Αυγούστου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αποζημίωσης του Προέδρου, των μελών 
και του γραμματέα των φορολογικών επιτροπών των 

Ο.Τ.Α. 1 

Καθορισμός ανώτατου ορίου ημερών μετακίνησης 
εκτός έδρας υπαλλήλων Λιμενικού Ταμείου Ν. 

Έβρου. 2 

Καθορισμός ανώτατου ορίου ημερών μετακίνησης 
εκτός έδρας υπαλλήλων Λιμενικού Ταμείου Ν. Κε¬ 
φαλληνίας. 3 

Καθορισμός ανώτατου ορίου ημερών μετακίνησης 
εκτός έδρας υπαλλήλων Λιμένος Πειραιώς 

(Ο.Λ.Π.). 4 

Διαβάθμιση των θέσεων Προσωπικού του Γραφείου Ει¬ 
δικού Γραμματέα του Σώματος Δίωξης Οικονομικού 

Εγκλήματος (ΣΔΟΕ). 5 

Έκδοση των αποδείξεων παραδοθέντων εισιτηρίων 
αστικών συγκοινωνιών από τις Δημόσιες Επιχειρή¬ 
σεις «ΔΕΚΟ» από μη θεωρημένα στελέχη. 6 

Επιχορήγηση Νέων Ελευθέρων Επαγγελματιών (ΝΕΕ) 
Ατόμων με Ειδικές Ανάγκες, που προστατεύονται 
από το Ν. 1648/1986. 7 


Διορθώσεις Σφαλμάτων 

Διόρθωση σφάλματος στην ΥΠΠΟ/ΑΡΧ/Β1/Φ30/ 
23223/543/18.7.95 απόφαση Υπουργού Πολιτι¬ 
σμού. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2053023/8267/0022 (1) 

Καθορισμός αποζημίωσης του Προέδρου, των μελών και 
του γραμματέα των φορολογικών επιτροπών των 
Ο.Τ.Α. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 8 του άρθρου 7 του Ν. 
2307/95 σύμφωνα με τις οποίες σε κάθε δήμο ή κοινό¬ 


τητα συνιστάται επ’ αμοιβή συμβιβαστικής επίλυσης των 
φορολογικών διαφορών και αμφισβητήσεων για τη βεβαί¬ 
ωση ή αναγνώριση φορολογικής απαλλαγής ή μείωσης 
οποιοσδήποτε αυτοτελούς φόρου, τέλος δικαιώματος, ει¬ 
σφοράς και προστίμου μεταξύ δήμου ή κοινότητας ή συν¬ 
δέσμου δήμων και κοινοτήτων και φορολογουμένων. 

2. Τις διατάξεις της παρ. 2 του άρθρου 19 του Ν. 
2470/97 σύμφωνα με τις οποίες σε υπαλλήλους ή ιδιώτες 
που συμμετέχουν σε μόνιμα συλλογικά όργανα (συμβού¬ 
λια, επιτροπές), με την ιδιότητα προέδρου, μέλους κ.λπ. 
καταβάλλεται μηνιαία ή κατά συνεδρίαση αποζημίωση που 
καθορίζεται με κοινή απόφαση του καθ’ ύλην αρμοδίου 
Υπουργού και του Υπουργού Οικονομικών και με κριτήρια 
την ιδιαίτερη σημασία των συλλογικών οργάνων, και προ- 
κειμένου περί Ν.Π.Δ.Δ. και Ο.Τ.Α. με βάση το μέγεθος, τη 
σπουδαιότητα και τα στοιχεία του προϋπολογισμού τους. 

3. Το γεγονός ότι τα κριτήρια που λαμβάνονται υπόψη 
σύμφωνα με τις ανωτέρω διατάξεις για τον καθορισμός 
της αποζημίωσης του Προέδρου των μελών και του γραμ 
ματέα των συλλογικών οργάνων προσιδιάζουν, με την 
ιδιαίτερη σημασία του υπόψη συλλογικού οργάνου (φορο¬ 
λογικής επιτροπής) για την οικονομία των ΟΤΑ και γενικό¬ 
τερα της χώρας, δεδομένου ότι με τη διαδικασία αυτή επι¬ 
τυγχάνεται, κατά το πλείστον, άμεσα και δια της διοικητι¬ 
κής οδού η επίλυση της φορολογικής διαφοράς μεταξύ 
των Ο.Τ.Α. και των φορολογουμένων, που σε διαφορετική 
περίπτωση θα επιλύετο στα διοικητικά δικαστήρια, μετά 
από μεγάλο χρονικό διάστημα με συνέπεια να στερούνται 
οι Ο.Τ.Α. σημαντικού ύψους βεβαιωμένων εσόδων από 
φόρους, τέλη, δικαιώματα, πρόστιμα κ.λπ. 

4. Την αριθμ. 1107147/1239/0006Α/4.10.96 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

5. Το γεγονός ότι, από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού αλλά 
σε βάρος του προϋπολογισμού των ΟΤΑ, το ύψος της 
οποίας δεν μπορεί να προσδιορισθεί, αποφασίζουμε: 

Από 1 Φεβρουάριου 1997 η αποζημίωση του Προέδρου, 
των μελών και του γραμματέα των φορολογικών επιτρο¬ 
πών που συστήνονται σύμφωνα με τις διατάξεις της παρ. 8 
του άρθρου 7 του Ν. 2307/95 στους Ο.Τ.Α καθορίζεται 
ως εξής: 

α) Για τους Ο.Τ.Α όπου οι φορολογικές επιτροπές πραγ¬ 
ματοποιούν δέκα (10) συνεδριάσεις το μήνα η αποζημί- 

ωση των μελών τους καθορίζεται στο ποσό των σαράντα 
χιλιάδων (40.000) δραχμών μηνιαία και 

β) Για τους Ο.Τ.Α όπου οι υπόψη επιτροπές πραγματο¬ 
ποιούν κάτω από δέκα (10) συνεδριάσεις το μήνα η αποζη¬ 
μίωση καθορίζεται στο ποσό των πέντε χιλιάδων (5.000) 
δραχμών κατά συνεδρίαση και για αριθμό συνεδριάσεων 
που δεν μπορεί να υπερβαίνει τις πενήντα (50) το έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1997 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ Ο ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΛ. ΠΑΠΑΔΟΠΟΥΛΟΣ Ν. ΧΡΙΣΤΟΔΟΥΛΑΚΗΣ 

- + - 

Αριθ. 2038335/8897/0022 (2) 

Καθορισμός ανώτατου ορίου ημερών μετακίνησης εκτός 

έδρας υπαλλήλων Λιμενικού Ταμείου Ν. Έβρου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2 του ν. 2346/1995 (ΦΕΚ 
202 Α795) «Δαπάνες κίνησης των μετακινουμένων προ¬ 
σώπων με εντολή του Δημοσίου εντός της Επικράτειας για 
εκτέλεση υπηρεσίας». 

2. Τις διατάξεις του άρθρου 27 του ν. 2081/1992 (ΦΕΚ 
154Α792) με το οποίο προστέθηκε το άρθρο 29Α στον ν. 
1558/1985 «Κυβέρνηση και Κυβερνητικά Όργανα» (ΦΕΚ 
137Α785). 

3. Την αριθ. 3555.29/9/88/13.07.1988 «Προσαρμογή 
των Κλάδων προσωπικού Λιμενικών Ταμείων στο Π.Δ. 
194/1988» (ΦΕΚ 564/Β/26.10.1987). 

4. Το γεγονός ότι η προκαλούμενη από την απόφαση 
αυτή ετήσια δαπάνη ανέρχεται περίπου στο ποσό των δύο 
εκατομμυρίων πεντακόσιες σαράντα οκτώ χιλιάδων οκτα¬ 
κόσιων (12.548.800) δρχ. Γ ια το έτος 1997 έχει προβλε- 
φθεί πίστωση στους κωδικούς εξόδων (ΚΑΕ) 0711,0721, 
0771 και 0772 του προϋπολογισμού του Λ.Τ. Ν. Έβρου. 
Γ ια τα επόμενα έτη θα γίνει πρόβλεψη στους αντίστοιχους 
κωδικούς εξόδων του οικείου προϋπολογισμού. 

5. Τις ανάγκες του Λ.Τ. Ν. Έβρου για επίβλεψη των 
εκτελουμένων Λιμενικών έργων στην Αλεξανδρούπολη, 
Σαμοθράκη και Μάκρη, καταγραφή των σκαφών που ελλι¬ 
μενίζονται στα λιμάνια του Νομού, έλεγχο της είσπραξης 
και απόδοσης των τελών των εισιτηρίων επιβατών και οχη¬ 
μάτων, διευθέτηση οικονομικών θεμάτων της υπηρεσίας 
όπως διατυπώνονται στις αριθμ. 58/10.6.1997 και 10/ 

20.1.1997 Πράξεις της Λιμενικής Επιτροπής Ν. Έβρου 
καθώς και τις αντίστοιχες 549/25.6.1997 και 137/ 

17.2.1997 εγκριτικές αποφάσεις της Περιφερειακής 
Διοίκησης Έβρου όπως διατυπώνονται στις Πράξεις 58/ 

10.6.1997 και 10/20.1.1997. 

6. Την αριθ. 1107147/1239/0006Α/4.10.1996 Από¬ 
φαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών» 
(ΦΕΚ 922 Β /96), αποφασίζουμε: 

1. Καθορίζουμε το ανώτατο όριο ημερών μέχρι του 
οποίου επιτρέπεται να μετακινούνται εκτός έδρας, για 
εκτέλεση Υπηρεσίας η Πρόεδρος και οι μόνιμοι υπάλληλοι 


του Λιμενικού Ταμείου Ν. Έβρου από το έτος 1997 και 
εφεξής ως ακολούθως: 


Α/Α 

ΚΑΤΗΓΟΡΙΑ 

Αριθμ. 

Προσ/κού 

Ημέρες 
Κατ’ έτος 

01. 

Πρόεδρος Λιμ. Ταμείου 

01 

24 

02. 

Μόνιμο Προσωπικό 




(ΤΕ Διοικ. - Λογιστικού 

01 

24 


ΔΕ Διοικ. - Λογιστικού) 

01 

48 


ΔΕ Τεχνικού 

01 

24 


2. Οι μετακινήσεις του Προέδρου και των υπαλλήλων θα 
γίνονται με αυστηρή εκτίμηση των υπηρεσιακών αναγκών 
και μέσα στο πλαίσιο των εγγεγραμμένων πιστώσεων. 

3. Από τις διατάξεις αυτές δεν προκαλείται δαπάνη σε 
βάρος του Τακτικού Προϋπολογισμού, αλλά θα επιβαρύ¬ 
νεται αποκλειστικά ο οικείος προϋπολογισμός, του Λ.Τ. Ν. 
Έβρου. 

Η απόφαση αυτή που ισχύει από 1ης Ιανουάριου 1997 
να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1997 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-»- 

Αριθ. 2038334/8896/0022 (3) 

Καθορισμός ανώτατου ορίου ημερών μετακίνησης εκτός 

έδρας υπαλλήλων Λιμενικού Ταμείου Ν. Κεφαλλη¬ 
νίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2 του ν. 2346/1995 (ΦΕΚ 
202 Α795) «Δαπάνες κίνησης των μετακινουμένων προ¬ 
σώπων με εντολή του Δημοσίου εντός της Επικράτειας για 
εκτέλεση υπηρεσίας». 

2. Τις διατάξεις του άρθρου 27 του ν. 2081/1992 (ΦΕΚ 
154Α792) με το οποίο προστέθηκε το άρθρο 29Α στον ν. 
1558/1985 «Κυβέρνηση και Κυβερνητικά Όργανα» (ΦΕΚ 
137Α/85). 

3. Την αριθ. 3555.29/9/88/13.7.1988 «Προσαρμογή 
των Κλάδων προσωπικού Λιμενικών Ταμείων στο Π.Δ. 
194/1988» (ΦΕΚ 564/Β/26.10.1987). 

4. Το γεγονός ότι η προκαλούμενη από την απόφαση 
αυτή ετήσια δαπάνη ανέρχεται περίπου στο ποσό του ενός 
εκατομμυρίου (1.000.000) δρχ. Για το έτος 1997 έχει 
προβλεφθεί πίστωση ποσού ενός εκατομμυρίου 
(1.000.000) δρχ. στους κωδικούς εξόδων (ΚΑΕ) 0712, 
0771, 0772 του προϋπολογισμού του Λ.Τ. Ν. Κεφαλλη¬ 
νίας. Γ ια τα επόμενα έτη θα γίνει πρόβλεψη στους αντί¬ 
στοιχους κωδικούς εξόδων του οικείου προϋπολογι¬ 
σμού. 

5. Τις ανάγκες του Λ.Τ. Ν. Κεφαλληνίας για τη διευθέ¬ 
τηση των θεμάτων της Υπηρεσίας όπως διατυπώνονται 
στις αριθμ. 116/97 απόφαση της Λιμενικής Επιτροπής Ν. 
Κεφαλληνίας. 

6. Τα αριθμ. 962/12.06.1997 έγγραφο Λ.Τ. Ν. Κεφαλ¬ 
ληνίας. 

7. Τα αριθ. 1107147/1239/0006Α/4.10.1996 Από¬ 
φαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών» 
(ΦΕΚ 922 Β/96), αποφασίζουμε: 

1. Καθορίζουμε το ανώτατο όριο ημερών μέχρι του 
οποίου επιτρέπεται να μετακινούνται εκτός έδρας, για 
εκτέλεση Υπηρεσίας η Πρόεδρος και οι τέσσερις (4) 
υπάλληλοι του Λιμενικού Ταμείου Ν. Κεφαλληνίας από το 
έτος 1997 και εφεξής ως ακολούθως: 


Α/Α 

ΚΑΤΗΓΟΡΙΑ 

Αριθμ. 

Ημέρες 



Προσ/κού 

Κατ’ έτος 

01. 

Πρόεδρος Λιμ. Ταμείου 

01 

60 

02. 

Μόνιμο Προσωπικό 
(ΔΕ Διοικ. - Λογιστικού 

ΥΕ Επιμελητών) 

04 

50 


2. Οι μετακινήσεις του Προέδρου και των υπαλλήλων θα 
γίνονται με αυστηρή εκτίμηση των υπηρεσιακών αναγκών 
και μέσα στο πλαίσιο των εγγεγραμμένων πιστώσεων. 

3. Από τις διατάξεις αυτές δεν προκαλείται δαπάνη σε 
βάρος του Τακτικού Προϋπολογισμού, αλλά θα επιβαρύ¬ 
νεται αποκλειστικά ο οικείος προϋπολογισμός, του Λ.Τ. Ν. 
Κεφαλληνίας. 

Η απόφαση αυτή που ισχύει από 1 ης Ιανουάριου 1997 
να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1997 

01 ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

-♦- 

Αριθ. 2055166/8568/0022 (4) 

Καθορισμός ανώτατου ορίου ημερών μετακίνησης εκτός 

έδρας υπαλλήλων Λιμένος Πειραιώς (Ο.Λ.Π.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2 του ν. 2346/1995 (ΦΕΚ 
202 Α795) «Δαπάνες κίνησης των μετακινουμένων προ¬ 
σώπων με εντολή του Δημοσίου εντός της Επικράτειας για 
εκτέλεση υπηρεσίας». 

2. Την αριθ. 2077167/9034/0022/29.11.1995 εγκύ¬ 
κλιο του Υπουργείου Οικονομικών Γ.Λ.Κ./Δ/νση 22η Μι¬ 
σθολογίου. 

3. Το Π.Δ. 93/89 «Οργανισμός του Λιμένος Πει¬ 
ραιώς». 

4. Τις διατάξεις του άρθρου 27 του ν. 2081/1992 (ΦΕΚ 
154Α792) με το οποίο προστέθηκε το άρθρο 29Α στον ν. 
1558/1985 «Κυβέρνηση και Κυβερνητικά Όργανα» (ΦΕΚ 
137 Α785). 

5. Το γεγονός ότι η προκαλούμενη από την απόφαση 
αυτή δαπάνη θα καλυφθεί για το τρέχον έτος από τις πι¬ 
στώσεις που έχουν εγγράφει στου Κ.Α. 0711/401/04/ 
1025, 0721/401/004/1027 και 0712/401/004/1026 
προϋπολογισμού Ο.Λ.Π. έτους 1997 και ανέρχονται σε 
8.500.000 δρχ., ενώ για τα επόμενα έτη θα γίνει σχετική 
πρόβλεψη στους αντίστοιχους κωδικούς του οικείου 
προϋπολογισμού κάθε έτους. 


6. Την αριθ. 1107147/1239/0006Α/4.10.1996 (ΦΕΚ 
922 Β796) κοινή απόφαση του Πρωθυπουργού και του 
Υπουργού Οικονομικών «περί ανάθεσης αρμοδιοτήτων 
στους Υφυπουργούς Οικονομικών» 

7. Τα αριθμ. 4655/17.02.1997 και 14510/1440/ 
26.5.1997 έγγραφα Ο.Λ.Π., αποφασίζουμε: 

1. Καθορίζουμε το ανώτατο όριο ημερών μετακίνησης 
εκτός έδρας, για εκτέλεση Υπηρεσίας των μονίμων και με 
σχέση εργασίας Ιδιωτικού Δικαίου Αορίστου Χρόνου υπαλ¬ 
λήλων του Ο.Λ.Π., καθώς και του Προέδρου του Δ.Σ./ 
Ο.Λ.Π. και του Προϊσταμένου Υπηρεσιών Ο.Λ.Π. το έτος 
1997 και εφεξής ως ακολούθως: 


Α/Α 

ΚΑΤΗΓΟΡΙΑ 

ΗΜΕΡΕΣ ΚΑΤ' 



ΕΤΟΣ 


01. 

Πρόεδρος Δ.Σ./Ο.Λ.Π. 

40 


02. 

Προϊστάμενος Υπηρεσιών 
Ο.Λ.Π 

40 


03. 

Δικηγόροι 

40 

Ο Καθένας 

04. 

Μόνιμοι υπάλληλοι Ο.Λ.Π. 
α) Πανεπιστημιακής Εκπαί¬ 
δευσης 

40 

» 


β) Ανωτέρας Εκπαίδευσης 
γ) Δευτεροβάθμιας Εκπαί- 

30 

*> 


δευσης 

δ) Υποχρεωτικής Εκπαίδευ- 

20 

» 


σης 

20 

» 

05. 

Μισθωτοί με σχέση εργασίας 
ιδιωτικού δικαίου αορίστου 
χρόνου 

30 

» 


2. Οι μετακινήσεις των υπαλλήλων θα γίνονται μετά από 
αυστηρή εκτίμηση των αναγκών και μέσα στο πλαίσιο των 
εγγεγραμμένων πιστώσεων. 

3. Η προκαλούμενη δαπάνη από την αιτία αυτή δεν θα 
βαρύνει τον Κρατικό Προϋπολογισμό, αλλά αποκλειστικά 
τον οικείο προϋπολογισμό του Ο.Λ.Π. 

Η απόφαση αυτή, που ισχύει από 1 ης Ιανουάριου 1997 
να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1997 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 1084648/1412/0001 (5) 

Διαβάθμιση των θέσεων Προσωπικού του Γραφείου Ειδι¬ 
κού Γραμματέα του Σώματος Δίωξης Οικονομικού 

Εγκλήματος (ΣΔΟΕ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) της παρ. 16 του άρθου 18 του Ν. 
2503/97 «Διοίκηση οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις» (Α. 107). 

β) Του άρθρου 30 παραγρ. 9 του Ν. 1558/85 «Κυβέρ¬ 
νηση και Κυβερνητικά Όργανα» (Α 137), 

γ) Της παραγρ. 1 του άρθρου 4 του Ν. 2343/95 «Ανα- 

διοργάνωση υπηρεσιών του Υπουργείου Οικονομικών κοι 
άλλες διατάξεις (Α. 211), 

δ) Του άρθρου 34 του Ν. 2190/94 «Σύσταση ανεξάρτη¬ 
της αρχής για την επιλογή προσωπικού και ρύθμιση θεμά¬ 
των διοίκησης (Α. 28), 

ε) Του άρθρου 27 του Ν. 2081/92 «Ρύμιση του θεσμού 
των Επιμελητηρίων κ.λπ.» (Α. 154), όπως αντικαταστά- 
θηκε με την παραγρ. 2α του άρθρου 1 του Ν. 2469/97 (Α. 
38), και 

στ) Του Π.Δ. 284/88 «Οργανισμός Υπουργείου Οικονο¬ 
μικών» (Α. 128), όπως τροποποιήθηκε και ισχύει σήμερα. 

2. Την ανάγκη διαβάθμισης των θέσεων προσωπικού 
του Γραφείου του Ειδικού Γραμματέα του Σώματος Δίω¬ 
ξης Οικονομικού Εγκλήματος ΣΔΟΕ του Υπουργείου Οι¬ 
κονομικών και καθορισμού των ειδικότερων καθηκόντων 
του προσωπικού αυτού, για την εύρυθμη λειτουργία του 
ανωτέρω Γραφείου. 

3. Το αριθμ. πρωτ.: ΟΙΚ. 49/22.7.97 έγγραφο του Ειδι¬ 
κού Γ ραμματέα του ΣΔΟΕ, αποφασίζουμε: 

1. Κατανέμουμε τις δύο (2) θέσεις διοικητικών υπαλλή¬ 
λων του Γ ραφείου του Ειδικού Γ ραμματέα του Σώματος 
Δίωξης Οικονομικού Εγκλήματος του Υπουργείου Οικονο¬ 
μικών στους βαθμούς του άρθρου 34 του Ν. 2190/94 ως 
εξής: 

Δύο (2) θέσεις στους βαθμούς Γ' - Α'. 

2. Καθορίζουμε τα καθήκοντα των υπαλλήλων που απο- 
σπώνται στις ανωτέρω θέσεις, ως ακολούθως: 

Επικουρούν στο έργο του τον Ειδικό Γ ραμματέα του Σώ¬ 
ματος Δίωξης Οικονομικού Εγκλήματος (ΣΔΟΕ), ήτοι συ¬ 
γκεντρώνουν τα αναγκαία στοιχεία για την ενημέρωσή 
του, επιμελούνται της αλληλογραφίας, τηρούν το πρωτό¬ 
κολλο του Γ ραφείου, φροντίζουν για την επικοινωνία του 
Ειδικού Γ ραμματέα με τους πολίτες, τους εκπροσώπους 
των κοινωνικών φορέων και τους δημόσιους γενικά λει¬ 
τουργούς και μεριμνούν για τη σωστή εκπλήρωση των εθι¬ 
μοτυπικών του υποχρεώσεων. 

Τα ειδικότερα καθήκοντά τους προσδιορίζονται ως 
εξής: 

α) Ένας από τους υπαλλήλους με βαθμό Α' προΐσταται 
του Γραφείου, κατευθύνει και συντονίζει τις ενέργειες 
όλων όσων υπηρετούν σ' αυτό. Κατανέμει το συνολικό 
έργο του Γραφείου μεταξύ των ειδικών συμβούλων - συ¬ 
νεργατών και αποσπασμένου υπαλλήλου και μεριμνά για 
την έγκαιρη εκπλήρωσή του. Φροντίζει για όλα τα θέματα 
οικονομικής και διοικητικής μέριμνας του Γ ραφείου και τέ¬ 
λος ασκεί τα καθήκοντα που του αναθέτει ο Γενικός Γραμ¬ 
ματέας. 

β) Το λοιπό προσωπικό που υπηρετεί στο Γ ραφείο αυτό 
ασκεί τα καθήκοντα που τους αναθέτει ο Ειδικός Γραμμα¬ 
τέας ή ο Προϊστάμενος του Γ ραφείου. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 1997 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 


Αριθ. 1063306/378/0015 (6) 

Εκδοση των αποδείξεων παραδοθέντων εισιτηρίων αστι¬ 
κών συγκοινωνιών από τις Δημόσιες Επιχειρήσεις 
«ΔΕΚΟ» από μη θεωρημένα στελέχη. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: της υποπερίπτωσης γα' της περίπτω¬ 
σης γ' και την περίπτωση δ' του άρθρου 38 του Π Δ 
186/92 (ΦΕΚ Α' 84). 

2. Την 1107147/1239/0006Α74.10.96 (ΦΕΚ 922 Β7 
7.10.96), κοινή απόφαση του Πρωθυπουργού και του 
Υπουργού Οικονομικών, για ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών. 

3. Την 1077259/545/0015/ΠΟΛ. 1233/30.6.1993 
(ΦΕΚ 528 Β'/15.7.93), απόφαση του Υπουργού Οικονομι¬ 
κών «Εκδιδόμενα φορολογικά στοιχεία για την πώληση ει¬ 
σιτηρίων αστικών και υπεραστικών χερσαίων συγκοινωνια¬ 
κών μέσων από τρίτους». 

4. Το από 12.6.97 αίτημα της εταιρείας θερμικών Λεω¬ 
φορείων «ΕΘΕΛ», που έχει αναλόβει την διάθεση των εισι¬ 
τηρίων στους τελικούς διαθέτες (κοινό) από περίπερα, 
διάδορα καταστήματα κ.λπ., να εκδίδει τις αποδείξεις πα¬ 
ραδοθέντων εισιτηρίων προς τα σημεία λιανικής διάθε¬ 
σης, από μη θεωρημένα στελέχη. 

5. Ότι η ΕΘΕΛ η οποία ανήκει στις Δημόσιες Επιχειρή¬ 
σεις και Οργανισμούς και υπάγεται στις διατάξεις του ν. 
2414/96 (ΦΕΚ Α' 135), εκδίδει ημερησίως για τη διάθεση 
(διανομή - παράδοση στα σημεία λιανικής πώλησης) χίλιες 
πεντακόσιες (1.500) τουλάχιστον θεωρημένες αποδεί¬ 
ξεις. 

6. Την προφορική επιβεβαίωση του Προϊσταμένου της 
ΔΟΥ ΦΑΕ Πειραιά, για το μεγάλο αριθμό στελεχών απο¬ 
δείξεων παραδοθέντων εισιτηρίων που προσκομίζονται σε 
τακτά χρονικά διαστήματα στην εν λόγω ΔΟΥ για θεώ¬ 
ρηση. 

7. Την ανάγκη αποσυμφόρησης των ΔΟΥ από το φόρτο 
εργασίας θεώρησης σημαντικού πλήθους στελεχών απο¬ 
δείξεων παραδοθέντων εισιτηρίων σε τακτά χρονικά δια¬ 
στήματα. 

8. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε, η ΕΘΕΛ Α.Ε. να εκδίδει τις αποδείξεις πα¬ 
ραδοθέντων εισιτηρίων, που προβλέπονται από την από¬ 
φασή μας 1077259/545/0015/ΠΟΛ 1233/30.6.1993 
(ΦΕΚ 528 Β') από μη θεωρημένα στελέχη. 

Τα ως άνω ισχύουν και για κάθε άλλη Δημόσια ή Δημο¬ 
τική Επιχείρηση και Οργανισμό που διανέμει εισιτήρια και 
μηνιαίες κάρτες χερσαίων αστικών και υπεραστικών συ¬ 
γκοινωνιακών μέσων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

Αριθ. 33827 (7) 

Επιχορήγηση Νέων Ελευθέρων Επαγγελματιών (ΝΕΕ) 
Ατόμων με Ειδικές Ανάγκες, που προστατεύονται από 
το Ν. 1648/1986. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/1982 για 
την «παροχή κινήτρων ενίσχυσης της οικονομικής και πε¬ 
ριφερειακής ανάπτυξης της χώρας και τροποποίηση συνα¬ 
φών διατάξεων», όπως τροποποιήθηκε με τα άρθρα 6, 7 
και 8 του Ν. 1836/1989 «Προώθηση της απασχόλησης και 
της επαγγελματικής κατάρτισης και άλλες διατάξεις» και 
το άρθρο 6 του Ν. 2434/1996. 

2. Το Π.Δ. 245/1986 (Φ.Ε.Κ. 117/Α/29.7.1986) «Επέ¬ 
κταση της ισχύος του άρθρου 29 του Ν. 1262/1982». 

3. Το άρθρο 27 του Ν. 2081/1992 (Φ.Ε.Κ. 154/Α/ 
10.9.1992), με το οποίο προστέθηκε νέο άρθρο, το άρθρο 
29Α, στο Ν. 1558/1985 «Κυβέρνηση και Κυβερνητικά 
Όργανα». 

4. Το άρθρο 1 παρ. 4 του Ν. 1648/1986, όπως τροπο¬ 
ποιήθηκε με το άρθρο 22 του Ν. 2224/1994, ως και το άρ¬ 
θρο 5 παρ. 1 του Ν. 1648/1986. 

5. Την υπ’ αριθ. 1238/22.7.1997 απόφαση του Διοικη¬ 
τικού Συμβουλίου του Ο.Α.Ε.Δ., που ελήφθηκε κατά τη 
συνεδριάσή του αριθ. 28/22.7.1997 και μας υποβλήθηκε 
με το υπ’ αριθ. Β113578/24.7.1997 έγγραφό του, απο¬ 
φασίζουμε: 

Καταρτίζουμε Πρόγραμμα Επιχορήγησης Νέων Ελεύ¬ 
θερων Επαγγελματιών Ατόμων με Ειδικές Ανάγκες για το 
έτος 1997 ως εξής: 

1. Καταρτίζουμε πρόγραμμα επιχορήγησης 50 Νέων 
Ελευθέρων Επαγγελματιών Ατόμων με Ειδικές Ανάγκες 
που προστατεύονται από το Ν. 1648/1986, ηλικίας 18 
έως 60 ετών. 

2. Διάρκεια Επιχορήγησης. 

Η διάρκεια της επιχορήγησης για κάθε ελεύθερο επαγ- 
γελματία που υπάγεται στο πρόγραμμα αυτό, καθορίζεται 
σε είκοσι τέσσερις (24) μήνες από την ημερομηνία έκδο- 
σης της σχετικής εγκριτικής απόφασης. 

3. Ποσό Επιχορήγησης. 

Το ποσό της επιχορήγησης για τα άτομα που εντάσσο¬ 
νται στο πρόγραμμα αυτό, ορίζεται σε ένα εκατομμύριο 
διακόσιες χιλιάδες (1.200.000) δρχ. για τον πρώτο χρόνο 
και το ίδιο ποσό (1.200.000) για το δεύτερο χρόνο. 

Το ποσό της βασικής επιχορήγησης, για τον πρώτο 
χρόνο, προσαυξάνεται μέχρι του ποσού του ενός εκατομ¬ 
μυρίου επτακοσίων χιλιάδων (1.700.000) δραχμών: 
α) Εάν ο ΝΕΕ δημιουργεί επιχείρηση. 

Στις περιοχές Λαύριο, Σύρος, Νομοί Εύβοιας, Αχαίας, 
Βοιωτίας, Μαγνησίας, Λάρισας, Γρεβενών, Χαλκιδικής, 
Κιλκίς, Κοζάνης, Καστοριάς, Φλώρινας, Δράμας, Ξάνθης, 
Ροδόπης και Έβρου. 

Στις απομακρυσμένες παραμεθόριες ή νησιωτικές πε¬ 
ριοχές με το ποσό των εκατό χιλιάδων (100.000) δρχ. 

β) Εάν ο ΝΕΕ δημιουργεί επιχείρηση συναφή με την ει¬ 
δικότητα εκπαίδευσης - κατάρτισής του η οποία αποδει- 
κνύεται είτε με πτυχίο ΚΕΚ ή ΤΕΚ ή ΚΕΤΕΚ (Μαθητεία) ή 
Τεχνικού Λυκείου ή ΙΕΚ ή ΤΕΙ ή ΑΕΙ ή με διετή τουλάχιστον 
συναφή προηγούμενη βεβαιωμένη απασχόλησή του, με το 
ποσό των εκατό χιλιάδων (100.000) δρχ. 


γ) Εάν το άτομο που θα υπαχθεί στα ανωτέρω προγράμ¬ 
ματα είναι γυναίκα με το ποσό των εκατό χιλιάδων 
(100.000) δρχ. 

δ) Εάν το άτομο είναι αρχηγός μονογονεϊκής οικογέ¬ 
νειας, με το ποσό των εκατό χιλιάδων (100.000) δρχ. 

ε) Εάν το άτομο έχει ποσοστό αναπηρίας από 60% και 
άνω, με το ποσό των εκατό χιλιάδων (100.000) δρχ. 

Για τον πρώτο χρόνο από το ποσό που δικαιούται να λά¬ 
βει ο ΝΕΕ, προκαταβάλλονται οι πεντακόσιες χιλιάδες 
(500.000) δρχ., με την έκδοση της σχετικής εγκριτικής 
απόφασης του αρμοδίου οργάνου. 

Το υπόλοιπο ποσό καταβάλλεται σε τρεις (3) ισόποσες 
τριμηνιαίες δόσεις. 

Γ ια το δεύτερο χρόνο το ποσό του ενός εκατομμυρίου 
διακοσίων χιλιάδων (1.200.000) δρχ. καταβάλλεται αε 
τέσσερις (4) ισόποσες τριμηνιαίες δόσεις. 

4. Προϋποθέσεις υπαγωγής στο Πρόγραμμα. 
Απαραίτητες προϋποθέσεις υπαγωγής στο πρόγραμμα 
είναι: 

α) Ο Νέος Ελεύθερος Επαγγελματίας να είναι άτομο με 
ειδικές ανάγκες που προστατεύεται από τον Ν. 1648/86 
και να μην είχε επιχείρηση μέσα στην τελευταία διετία 
πριν από την ημερομηνία υποβολής της αίτησης υπαγω¬ 
γής του στο πρόγραμμα, καθώς επίσης να μην έχει επιχο¬ 
ρηγηθεί στο παρελθόν από το πρόγραμμα Νέων Ελεύθε¬ 
ρων Επαγγελματιών. 

β) Να έχει ο ΝΕΕ την ελληνική υπηκοότητα ή την υπηκο¬ 
ότητα κράτους - μέλους της Ε.Ε. ή να είναι Έλληνας ομο¬ 
γενής που να απασχολείται νόμιμα στη χώρα και η επιχεί¬ 
ρηση να εδρεύει και να λειτουργεί στην Ελλάδα. 

γ) Η επιχείρηση να είναι νέα, να λειτουργεί για πρώτη 
φορά και να μην αποτελεί επέκταση άλλης όμοιας επιχει¬ 
ρηματικής δραστηριότητας. 

δ) Η επιχείρηση να είναι ανεξάρτητη και ως προς τον 
χώρο λειτουργίας ομοειδούς επιχείρησης και ως προς την 
αποκλειστική εξυπηρέτηση άλλης εταιρείας. 

ε) Η απασχόληση του ΝΕΕ στην επιχείρησή του πρέπει 
να είναι πλήρης και αποκλειστική. 

στ) Το οικογενειακό εισόδημα των εγγάμων ή το ατο¬ 
μικό των αγάμων να είναι μικρότερο των έξι εκατομμυρίων 
(6.000.000) δρχ. ή τριών εκατομμυρίων (3.000.000) δρχ. 
αντίστοιχα. 

ζ) Να διαθέτει ο ΝΕΕ κεφάλαιο τουλάχιστον ίσο με το 
1/4 της βασικής επιχορήγησης η οποία ανέρχεται σε ένα 
εκατομμύριο διακόσιες χιλιάδες (1.200.000) δρχ. ύπό τη 
μορφή εξοπλισμού εμπορευμάτων, υλικών κ.λπ. 

η) Οι κάτω των 25 ετών άρρενες να έχουν εκπληρώσει 
τις στρατιωτικές τους υποχρεώσεις ή να έχουν νόμιμα 
απαλλαγεί από αυτές. Εξαιρούνται της παραγράφου αυ¬ 
τής οι έγγαμοι, εφ’ όσον η σύζυγος δεν εργάζεται. 

θ) Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 1.1.1997 και έπειτα. 

ι) Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι την 30.6.1998. 

5. Δεσμευτικές περιπτώσεις μη υπαγωγής στο Πρό¬ 
γραμμα. 

Δεν είναι δυνατή υ υπαγωγή στα προγράμματα αυτά: 
α) Των επιχιερήσεων του πρωτογενούς τομέα, εκτός 
των αναφερομένων σε δραστηριότητες οστρακοτροφίας, 
ιχθυοκαλλιέργειας, σηροτροφίας, τυροκομίας, εκτροφής 
σαλιγκαριών και θερμοκηπίων, 
β) Των πλανοδίων επιχειρήσεων (π.χ. πλασιέ, γυρολόγοι 

κ.α.) και επιχειρήσεων μεταφορών, διανομών καθώς και 
των εποχιακών επιχειρήσεων. 

γ) Των κέντρων διασκέδασης, λεσχών και κάθε είδους 
μπαρ. 

δ) Όλων των επιχειρήσεων που λειτουργούν αποκλει¬ 
στικά και μόνο βραδυνές ώρες. 

ε) Των φροντιστηρίων γενικά, των ιδιωτικών εκπαιδευτι¬ 
κών ιδρυμάτων των εργαστηρίων ή κέντρων ελευθέρων 
σπουδών. 

στ) Των Ανωνύμων Εταιρειών. 

ζ) Των επιχειρήσεων εκείνων που λειτουργούν στον ίδιο 
χώρο που λειτουργούσαν επιχειρήσεις με το ίδιο αντικεί¬ 
μενο εργασιών μέσα στο τελευταίο εξάμηνο πριν την 
έναρξη επιτηδεύματος του νέου επαγγελματία. 

η) Των επιχειρήσεων εκείνων, που έχουν το ίδιο αντικεί¬ 
μενο δραστηριότητας με επιχείρηση που σταμάτησε τη 
λειτουργία της μέσα στην τελευταία διετία πριν από την 
έναρξη επιτηδεύματος της νέας επιχείρησης και άνηκε σε 
συγγενείς α βαθμού ή συζύγους των ΝΕΕ. 

θ) Των επιχειρήσεων εκείνων που έχουν σύνθετο αντι¬ 
κείμενο δραστηριότητας και το ένα εξ αυτών περιλαμβά¬ 
νεται στις εξαιρέσεις της παρούσας παραγράφου (α-η). 

6. Υπαγωγή στο Πρόγραμμα Συνεταιρισμών, Ο.Ε., Ε.Ε. 
& Ε.Π.Ε. 

α) Σε περίπτωση υποβολής αίτησης νεών συνεταιρι¬ 
σμών του δευτερογενή και του τριτογενή τομέα απασχό¬ 
λησης, είναι δυνατή η επιχορήγηση κατ’ ανώτατο όριο σε 
δεκατέσσερις (14) συνεταιριστές/τριες. Η επιχορήγηση 
στις περιπτώσεις αυτές θα μπορεί να γίνεται σε τόσα 
άτομα (που έχουν τις προϋποθέσεις) όσα αναλογούν στο 
συνολικά διατεθέν κεφάλαιο δια του ποσού του 1 /4 του 
ποσού της κατ’ άτομο βασικής επιχορήγησης (ένα εκα¬ 
τομμύριο διακόσιες χιλιάδες 1.200.000 δρχ.). 

β) Σε περίπτωση υποβολής αίτησης νέας ομόρρυθμης 
εταιρείας (ΟΕ) του δευτερογενή και του τριτογενή τομέα 
απασχόλησης είναι δυνατή η επιχορήγηση κατ’ ανώτατο 
όριο σε τέσσειρς (4) από τους συνεταίρους. 

γ) Σε περίπτωση υποβολής αίτησης νέας ετερόρρυθμης 
εταιρείας (ΕΕ), είναι δυνατή η επιχορήγηση κατ’ ανώτατο 
όριο σε τέσσερις (4) από τους ομόρρυθμους εταίρους. 
Δεν επιχορηγούνταοι οι εταρόρρυθμοι εταίροι. 

δ) Σε περίπτωση υποβολής αίτησης νέας εταιρείας Πε¬ 
ριορισμένης Ευθύνης (ΕΠΕ), είναι δυνατή η επιχορήγηση 
κατ’ ανώτατο όριο σε τέσσερις (4) από τους διαχειριστές 
της, εφ’ όσον έχουν διαθέσει, βάσει καταστατικού, στην 
επιχείρηση κεφάλαιο ίσο τουλάχιστον με 1/4 του ποσού 
της επιχορήγησής τους. 

7. Δικαιολογητικά Υπαγωγής στο Πρόγραμμα. 

Για να υπαχθεί στο πρόγραμμα αυτός Νέος Ελεύθερος 
Επαγγελματίας πρέπει να υποβάλλει στο Γ ραφείο Εργα¬ 
σίας Ειδικών Κοινωνικών Ομάδων για το Νομό Αττικής 
(πλην ΤΥ ΟΑΕΔ Μεγάρων, Ελευσίνας και Λαυρίου) και 
τους Νομούς θεσ/νίκης, Μαγνησίας, Αχαΐας, Ηρακλείου 
και Λάρισας και για τους υπόλοιπους Νομούς στις κατά τό¬ 
πους αρμόδιες Υπηρεσίες του ΟΑΕΔ (Γραφείο Εργασίας 
ή ΤΥ ή ΥΝ) τα εξής δικαιολογητικά: 

α) Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού 
υπευθύνου. 

β) Κάρτα ανεργίας ή υπεύθυνη δήλωση στην οποία να 
φαίνεται ότι ήταν άνεργος πριν την έναρξης της δραστη¬ 
ριότητας της επιχείρησης. 


γ) Βεβαίωση της αρμόδιας Οικονομικής ΕΦορίας για 
έναρξη επιτηδεύματος. 

δ) Εκκαθαριστικό σημείωμα ή βεβαίωση της αρμόδιας 
Δ.Ο.Υ. για το εισόδημα του προηγούμενου οικονομικού 
έτους χρήσεως από την έναρξη επιτηδεύματος ή υπεύ¬ 
θυνη δήλωση ότι δεν είχε υποχρέωση υποβολής φορολο¬ 
γικής δήλωσης, θεωρημένη από την αρμόδια Δ.Ο.Υ. 

ε) Υπεύθυνη Δήλωση του άρθρου 8 του Ν. 1599/86 ότι 
ο ενδιαφερόμενος αποδέχεται τους όρους του προγράμ¬ 
ματος. 

στ) Εφ’ όσον οι άνεργοι είναι 18-25 ετών και άρρενες 
θα προσκομίζουν πιστοποιητικό στρατολογίας τύπου Α’ ή 
θεωρημένη φωτοτυπία της ανάλογης σελίδας του στρατι¬ 
ωτικού τους βιβλιαρίου. 

ζ) Εφ’ όσον ο ΝΕΕ διεκδικεί βάσει της παραγράφου εβ 
την επαύξηση της βασικής επιδότησης, λόγω γνώσης εκ¬ 
παίδευσης πάνω στο αντικείμενο της επιχείρησης, θα 
πρέπει να προσκομίζεται πτυχίο, βεβαίωση σπουδών ή 
προϋπηρεσίας ή άλλο αποδεικτικό στοιχείο, ανάλογο με 
την δραστηριότητα της επιχείρησης. 

8. Έκδοση Εγκριτικών αποφάσεων. 

Την απόφαση υπαγωγής στο πρόγραμμα εκδίδουν οι 
κατά τόπους Προϊστάμενοι των Γ ραφείων Εργασίας Ειδι¬ 
κών Κοινωνικών Ομάδων ή Γ ραφείων Εργασίας ή ΤΥ ή ΥΝ 
όπως έχει και παραπάνω αναφερθεί, το αργότερο ένα 
μήνα από την ημερομηνία κατάθεσης της αίτησης, αφού 
εξετάσουν τα προσκομισθέντα δικαιολογητικά και εκτιμή¬ 
σουν την έκθεση ελέγχου που θα συντάξει ο αρμόδιος 
υπάλληλος, μετά από επιτόπια επίσκεψη στην έδρα της 
επιχείρησης. 

9. Δικαιολογητικά Επιχορήγησης. 

α) Για την είσπραξη της προκαταβολής των πεντακο- 
σίων χιλιάδων (500.0X3) δρχ. ο ΝΕΕ θα υποβάλλει, στην αρ¬ 
μόδια υπηρεσία του ΟΑΕΔ αίτηση, μέσα σε εξήντα (60) 
ημερολογιακές ημέρες από την ημερομηνία έκδοσης της 
εγκριτικής απόφασης. 

Η προθεσμία είσπραξης της προκαταβολής ορίζεται σε 
εξήντα (60) ημερολογιακές ημέρες από την ημερομηνία 
υποβολής της σχετικής αίτησης. 

β) Ανά τρίμηνο και για την είσπραξη των επιμέρους δό¬ 
σεων θα υποβάλλει αίτηση και ανάλογα με την περίπτωση: 

Δελτίο Παροχής Υπηρεσιών, θεωρημένο από την Εφο¬ 
ρία ή Τιμολόγια Πώληση ή Αγοράς ή οποιοδήποτε άλλο 
επίσημο στοιχείο (όπως επικυρωμένο φωτοαντίγραφο του 
Βιβλίου Εσόδων - Εξόδων) που αποδεικνύει την ομαλή λει¬ 
τουργία της επιχείρησης. 

Οι προθεσμίες είσπραξης των τριμηνιαίων δόσεων ορί¬ 
ζονται σε εννενήντα /90) ημερολογιακές ημέρες, αρχής 
γενόμενης από την επόμενη της παρέλευσης της προθε¬ 
σμίας είσπραξης της προκαταβολής. 

Σε περίπτωση που κατατεθούν η αίτηση για την εί¬ 
σπραξη των επιμέρους δόσεων και τα δικαιολογητικά ομα¬ 
λής λειτουργίας της επιχείρησης, αλλά ο ενδιαφερόμενος 
δεν προσέλθει για είσπραξη εντός των ανωτέρω προθε¬ 
σμιών, η αξίωση παραγράφεται. 

γ) Για οποιαδήποτε αλλαγή στη μορφή, λειτουργία, 
επωνυμία, είδος, δ/νση κ.λπ. της επιχείρησης, ο ελεύθε¬ 
ρος επαγγελματίας ή ο εκπρόσωπος της επιχείρησης υπο- 
χρεούται να ενημερώνει εγκαίρως και εγγράφως την αρ¬ 
μόδια υπηρεσία του ΟΑΕΔ. Σε περίπτωση παράβασης των 
όρων της απόφασης αυτής θα εφαρμόζονται οι διατάξεις 

των παρ. 7, 8 και 9 του άρθρου 29 του Ν. 1262/82, όπως 
συμπληρώθηκε από τα άρθρα 6 και 7 του Ν. 1836/89. 

Ειδικότερα, ο Προϊστάμενος της κατά τόπον αρμόδιας 
υπηρεσίας του ΟΑΕΔ (Γραφείο Εργασίας Ειδικών Κοινω¬ 
νικών Ομάδων, Γ ραφείο Εργασίας, ΤΥ ή ΥΝ), στις περι¬ 
πτώσεις αυτές, αποφαίνεται αιτιολογημένα δια τη διακοπή 
της επιχορήγησης και την αναζήτηση του αναλογούντος 
ποσού επιχορήγησης, που έχει λάβει ο ΝΕΕ από τον ΟΑΕΔ 
και που αντιστοιχεί στο υπόλοιπο χρονικό διάστημα του 
συνολικού χρόνου απασχόλησης. 

Εφ’ όσον ο επαγγελματίας δεν επιστρέφει εμπρόθεσμα 
το αναλογούν ποσό που του αναζητείται, συντάσσεται από 
το ΔΣ του Οργανισμού Πράξη Βεβαίωσης και αποστέλλε- 
ται στο αρμόδιο Δημόσιο Ταμείο για βεβαίωση και εί¬ 
σπραξή του. 

10. Ανάκληση Εγκριτικής απόφασης. 

Η απόφαση υπαγωγής του ΝΕΕ στο πρόγραμμα επιχο¬ 
ρήγησης, θα ανακαλείται μετά από απόφαση του Προϊστα¬ 
μένου της αρμόδιας υπηρεσίας (Γραφείο Εργασίας Ειδι¬ 
κών Κοινωνικών Ομάδων, Γ ραφείο Εργασίας, ΤΥ ή ΥΝ του 
Οργανισμού, εφ' όσον διαπιστωθεί πριν την καταβολή της 
προκαταβολής ότι δεν τηρήθηκαν οι όροι του προγράμμα¬ 
τος. 

11. Ενστάσεις. 

Για κάθε διαφορά που τυχόν θα προκύπτει κατά την 
εφαρμογή του προγράμματος μεταξύ του ΝΕΕ και του 
ΟΑΕΔ θα επιλύεται με απόφαση του Περ/κού Δ/ντή μετά 
από εισήγηση του προϊσταμένου της αρμοδίας Υπηρε¬ 
σίας. (Γραφείο Εργασίας ειδικών Κοινωνικών Ομάδων ή 
Γ ραφείο εργασίας ή ΤΥ ή ΥΝ). 

Σε περίπτωση απορριπτικής απόφασης από τον Περ/κό 
Δ/ντή, ο ενδιαφερόμενος δύναται εντός τριάντα (30) ημε¬ 
ρών από την κοινοποίηση της να ασκήσει ένσταση και η 
διαφορά θα επιλύεται από το Δ.Σ. του ΟΑΕΔ, μετά από ει¬ 
σήγηση της Υπηρεσίας Ειδικών Κοινωνικών Ομάδων. 

12. Σύστημα Ελέγχου και Παρακολούθησης 

α) Προκειμένου να εξασφαλισθεί η αποτελεσματικό- 
τητα των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

- Την πιστή τήρηση των Εθνικών διατάξεων. 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμίσεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα ΥΑ για 6 μήνες μετά τη λήξη 
του προγράμματος. 

γ) Για την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν απο¬ 
κλίσεις, ανά 3μηνο θα παρακολουθείται η πιστή τήρηση 
των όρων του από τους επιχορηγούμενους ΝΕΕ. 

13. Διαδικασία Ελέγχου. 

α) Ο έλεγχος των προγραμμάτων απασχόλησης των επι¬ 


χειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες. 

αα) Πρωτοβάθμιος που διενεργείται από υπαλλήλους 
των Γ ραφείων ΕΚΟ, Υ.Ν., Τ.Υ., ή Γ.Ε. του ΟΑΕΔ μετά από 
εντολή του Προϊσταμένου τους. 

αβ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά από εντολή του Περ/κού Δ/ντή και σύμφωνη γνώμη 
του Διοικητή του ΟΑΕΔ. 

αγ) Τριτοβάθμιος που διενεργείται με εντολή της διοί¬ 
κησης του ΟΑΕΔ και από υπαλλήλους που ορίζει αυτή. 

β) Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος ΝΕΕ Ατόμων με Ειδι¬ 
κές ανάγκες. 

γ) Κατά τον έλεγχο, για τη διαπίστωση της υλοποίησης 
του προγράμματος, θα συντάσσεται έκθεση. 

14. Λήξη ισχύος της απόφασης. 

Η απόφαση αυτή έχει ως ημερομηνία έναρξης την ημε¬ 
ρομηνία δημοσίευσής της στο ΦΕΚ και λήγει στις 
30.6.1998 εκτός αν ο αριθμός των προβλεπόμενων θέ¬ 
σεων πληρωθεί νωρίτερα ή προκηρυχθεί στο μεταξύ το 
αντίστοιχο πρόγραμμα του 1998. 

15. Κάλυψη Δαπάνης. 

Από τις διατάξεις της παρούσας απόφασης προϋπολο¬ 
γίζεται ότι θα προκληθεί δαπάνη σε βάρος του προϋπολο¬ 
γισμού του ΟΑΕΔ: 

α) Γ ια τον κωδικό 639β ποσό ύψους δέκα οκτώ εκατομ¬ 
μυρίων διακοσίων πενήντα χιλιάδων (18.250.000) δρχ. 
περίπου, για το οικονομικό έτος 1997, πενήντα έξι εκα¬ 
τομμυρίων διακοσίων πενήντα χιλιάδων (56.250.000) δρχ. 
περίπου για το οικονομικό έτος 1998 και σαράντα πέντε 
εκατομμυρίων (45.000.000) δραχμών περίπου για το οι¬ 
κονομικό έτος 1999. 

β) Γ ια την ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 1997 ύψους οκτακόσιων 
εκατομμυρίων (800.000.000) δρχ. με τα στοιχεία κωδικού 
639β. 

Η ανωτέρω δαπάνη δεν βαρύνει τον Κρατικό Προϋπολο¬ 
γισμό και ως εκ τούτου δεν εμπίπτει στην παρ. 3 του άρ¬ 
θρου 22 του Ν. 2362/1995 (περί Δημοσίου Λογιστικού), 
Γ ια το λόγο αυτό, δεν απαιτείται σύμπραξη του Υπουργού 
Οικονομικών. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 11 Αυγούστου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην ανακοίνωση χαρακτηρισμού του μνημείου (Υ.Α. 
ΥΠΠΟ/ΑΡΧ/Β1/Φ30/23223/543/18.7.95), που δημο- 
σιεύθηκε στο ΦΕΚ 676/Τ.Β./31.7.95, η ονομασία της 
κοινότητας διορθώνεται από «Κρύταινα» σε «Βούταινα». 


(Από το Υπουργείο Πολιτισμού) 

Πληροφορίες .δημοσιευμάτων λοιπών Φ.Ε.Κ. 5225713 

5249547 

ΠΑΤΡΑ (061)271249 

Κορίνθου 327Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ - Από 16 σελίδες και άνωπροσαύξηση 100 δρχ. ανά δσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

250.000 

10.000 

2.500 δρχ. 

2.500 »» 

500 » 

2.500 » 

1.250 

500 .. 

250 »> 

500 ·. 

150 » 

12.500 ». 

500 ». 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρεπει να στέλνεται στην Υπηρεσίσ του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού Του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το πόσο του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























